
Yfirlýsing yfirstjórnar

Framkvæmdastjóri Norrænu ráðherranefndarinnar og yfirmaður stjórnsýsludeildar Norrænu ráðherranefndarinnar hafa í dag fjallað um og samþykkt ársskýrslu Norrænu ráðherranefndarinnar fyrir árið 2018.

Hér með tilkynnist að skýrslan er í samræmi við fjárhagsreglugerð Norrænu ráðherranefndarinnar og fyrirmæli sem Norræna ráðherranefndin hefur samið. Auk þess tilkynnist:

• að ársskýrslan gefur rétta mynd af eignum, skuldum, fjárhagsstöðu og rekstrarútkomu Norrænu ráðherranefndarinnar. Ársskýrslan inniheldur hvorki rangar né villandi upplýsingar eða úrfellingar að neinu marki og greint er frá settum og náðum markmiðum á fullnægjandi hátt;

• að þær aðgerðir sem ársreikningurinn nær yfir eru í samræmi við fjárveitingar, lög og önnur fyrirmæli svo og við gerða samninga og viðteknar venjur og

• að komið hefur verið á fyrirkomulagi sem tryggir fjárhagslega hagkvæma stjórnun þeirra sjóða og í rekstri þeirrar stofnunar sem ársskýrslan fjallar um.

Kaupmannahöfn, 17. júní 2019



	Paula Lehtomäki
	Michael Elkjær Pedersen



	framkvæmdastjóri Norrænu
ráðherranefndarinnar
	deildarstjóri, Norrænu ráðherranefndinni





Ársskýrsla yfirstjórnar

Nú er uppsveifla í norrænni samvinnu. Á undanförnum fimm árum hefur verið unnið markvisst að því að nútímavæða samstarfið og hagræða því. Umbótaáætlunin „Nytt Norden“ skilaði sér í því að starfið fer nú fram á sviðum þar sem pólitískt vægi þess er meira en nokkru sinni fyrr. Umbótastarfið hefur verið metið og niðurstöðurnar eru jákvæðar. Þær sýna að Nytt Norden hefur aukið nytsemi samstarfsins, fyrir stjórnvöld, almenning í löndunum og atvinnulífið á Norðurlöndum. Samfara meiri skilvirkni aukast væntingar landanna til samstarfsins. Stjórnvöld gera meiri kröfur til Norrænu ráðherranefndarinnar en áður, þörf er á nánari samvinnu og búist er við að hún skili árangri.

Samstarfið á sviði stafrænna umskipta er gott dæmi um þær breytingar sem orðið hafa. Ráðherranefnd um stafræna væðingu var sett á laggirnar 2017 og frá byrjun var því slegið föstu að hún lyki störfum á árinu 2020. Forsætisráðherrarnir ákváðu markmið starfsins en á fundi þeirra í Örnsköldsvik í maí 2018 lýstu þeir því yfir að Norðurlöndin ættu að vera leiðandi í heiminum í þróun og notkun 5G-netsins og jafnframt að styðja á virkan hátt við þróun og notkun tækni sem byggist á 5G. Út frá þessu var samin framkvæmdaáætlun fyrir samstarfið um stafræna væðingu.

Framkvæmdaáætlunin inniheldur aðallega aðgerðir sem eiga að tryggja svæðisbundna samræmingu á tíðni og tíðnirófi fyrir prófanir og notkun 5G-tækni þvert á landamæri. Þrátt fyrir smæð landanna geta þau í sameiningu látið að sér kveða á alþjóðlegum mörkuðum og laðað að erlendar fjárfestingar til Norðurlandanna. Ef löndin eiga að verða leiðandi 5G-svæði í heiminum verður að ganga úr skugga um að háþróuð prófunaraðstaða og nýsköpunarumhverfi sé fyrir hendi. Löndin verða stöðugt að vinna saman og nýta styrkleika sína.

Stefnumarkandi úttektir hafa verið mikilvæg tæki til að marka nýja og skýrari stefnu í starfinu. Norræna ráðherranefndin fól óháðum sérfræðingum að kanna leiðir til að þróa samstarfið í heilbrigðismálum, umhverfismálum og orkumálum og nú síðast á sviði félagsmála á árinu 2018. Árni Páll Árnason, fyrrverandi félags- og tryggingamálaráðherra og efnahags- og viðskiptaráðherra Íslands, lagði fram fjórtán tillögur að nýjum samstarfsleiðum. Hann benti á veikan þekkingargrunn á hinu félagslega sviði sem væri sameiginleg áskorun Norðurlandanna. Hann nefndi einnig mikilvægi fjárfestingar í félagslegum aðgerðum jafnframt því að þróa og nýta þekkingu á aðgerðum sem skila raunverulegum árangri. Þá lagði Árni Páll til að settur yrði á laggirnar vettvangur um norrænt samstarf í félagsmálum. Vettvangur þar sem löndin gætu skipst jafnt og þétt á norrænni þekkingu og rætt samstarf um aðgerðir sem virka.

Greiningardeild á skrifstofu Norrænu ráðherranefndarinnar tók til starfa á árinu 2017 og gefur út skýrslur sem vekja mikla athygli á Norðurlöndum og víðar um heim. Skýrslan „Skuggan av lyckan“ (Skuggi hamingjunnar) dregur í efa þá mynd af Norðurlöndum að þar búi hamingjusamasta fólk í heimi. Skýrslan var jafnframt eftirsóttasta rit ráðherranefndarinnar á netinu á árinu 2018. Hún hlaut meðal annars umfjöllun í The Guardian, New York Times, BBC og Washington Post, einnig í fjölmiðlum á Indlandi, í Ástralíu, Kólumbíu og Taívan.

Annað dæmi um áhuga umheimsins á Norðurlöndum og norrænum gildum eru vinsældir verkefnis sem felst í að kynna Norðurlönd og marka þeim stöðu á alþjóðavettvangi. 59 viðburðir og verkefni í 22 löndum víða um heim með aðkomu 96 norrænna sendiráða fengu styrki úr verkefninu á árinu 2018.

Afnám stjórnsýsluhindrana milli Norðurlandanna er kjarninn í samstarfinu. Stjórnsýsluhindranaráðið fékk nýtt starfsumboð á árinu 2018 en því er ætlað að leysa úr 8-12 stjórnsýsluhindrunum á ári. Á formennskuári Svíþjóðar 2018 ákvað Stjórnsýsluhindranaráðið að einbeita sér að hindrunum sem höfðu legið á borði þeirra í lengri tíma án þess að hlutaðeigandi ráðuneytum hafi tekist að leysa þær. Sú forgangsröðun leiddi til þess að hlutaðeigandi ráðuneyti fundu lausn á fimmtán hindrunum en ein hindrun var afskrifuð sem óleysanleg.

Á heildina litið verður 2018 minnst sem góðæris í norrænu samstarfi. Norðurlöndin sem svæði en einnig þau gildi og sú stefna sem samstarf landanna byggist á hafa vakið mikla athygli, á Norðurlöndum og víðar um heim. Nýr neisti og ný orka geta, ef þeim er haldið við af áhugasömu og marksæknu stjórnmálafólki, leitt til töluverðra framfara, einnig á komandi árum.

Fjármál

Starf Norrænu ráðherranefndarinnar fer fram í ellefu fagráðherranefndum. Ráðherranefndirnar fylgja eigin stefnu og áætlunum en starfið er fjármagnað samkvæmt fjárhagsáætluninni. Fjárveitingum er skipt niður á fagráðherranefndirnar og greint er frá störfum þeirra í ársskýrslunni.

Hrein útgjöld Norrænu ráðherranefndarinnar á árinu 2018 námu samtals 956,5 m. DKK, en heildartekjurnar voru 962,5 m. DKK. Útkoma ársins nam því 11,6 m. DKK (2017 var útkoman 10,4 m. DKK). Helmingur hagnaðarins er til kominn vegna þess að fjárveitingar til verkefna fyrnast ef þær eru ekki nýttar innan þeirra þriggja ára sem fjárhagsreglugerðin kveður á um. Hinn helminginn má rekja til gengishagnaðar.

Lausafjárstaðan á árinu 2018 var á stundum aðþrengd, meðal annars vegna þess að verkefni hófust fyrr á árinu eftir að breytingar voru gerðar á verkefnastjórnun í nútímavæðingarferlinu.

Ef ráðstöfunarfé í fjárhagsáætlun nýtist ekki á umræddu fjárhagsári telst það óráðstafað. Óráðstafað fé á árinu nam 15 m. DKK eða 1,6% af fjárhagsáætlun ársins (2017 nam óráðstafað fé 12,3 m. DKK eða 1,3%).


Samkomulagi við Norðurlandaráð um fjárhagsáætlun ársins 2018 fylgt eftir

Samningaviðræður við Norðurlandaráð um framkvæmd samkomulags um fjárhagsáætlunina:

Á haustdögum 2017 hófust pólitískar viðræður Norðurlandaráðs og Norrænu ráðherranefndarinnar um fjárhagsáætlunartillögu ráðherranefndarinnar. Þeim lyktaði með eftirfarandi breytingum / nánari útfærslum á fjárhagsáætlun ársins 2018:

Að heilbrigði fylgdarlausra barna á flótta, einkum geðheilsa verði tekin með í fjárhagsáætlunina.

Ákveðið var að verja 500 þús. DKK úr fjárhagsáætlun ársins 2018 í samstarfsáætlun um aðlögun flóttafólks og innflytjenda, til rannsókna á heilbrigðisástandi, einkum andlegri heilsu, vegalausra barna undir lögaldri. Verkefnið kemur til framkvæmdar á árinu 2019 en Norræna velferðarmiðstöðin (NVC) er umsýslustofnun þess. Kortlögð verður fyrirliggjandi þekking á heilbrigðisástandi vegalausra barna undir lögaldri, einkum andlegri heilsu þeirra. Einnig verða kortlögð góð verkefni og aðgerðir á Norðurlöndum í því skyni að bæta hag þessa hóps. Sú þekking verður tekin saman í skýrslu sem verður lögð fram á árinu 2019.

Að verja allt að 500 þús. DKK í bakgrunnsrannsókn á þátttöku Norðurlandanna í alþjóðlegu friðar- og sáttastarfi, þar á meðal viðleitni þeirra til að auka þátttöku og áhrif kvenna í friðar- og öryggismálastarfi.

Að loknu umsóknarferli hlaut Centre for Resolution of International Conflicts (CRIC) við Kaupmannahafnarháskóla það verkefni að vinna kortlagningu á norrænu friðarstarfi. Niðurstöðurnar á að birta í skýrslu með áherslu á þrjá þætti: 1) norrænt friðarstarf sem vörumerki, 2) stöðuna í friðarstarfi norrænu landanna og möguleika á nánara samstarfi og 3) pólitíska dagskrá fyrir konur, frið og öryggismál. Ráðgert er að afhenda skýrsluna hlutaðeigandi hagsmunaaðilum í mars og apríl 2020.

Að verja fjármagni í að kortleggja hvernig gera má norræna ljósvakamiðla í almannaþjónustu aðgengilega alls staðar á Norðurlöndum, þar á meðal að skoða lokun höfundarréttarvarins efnis eftir svæðum.

Árið 2018 hóf Norræna ráðherranefndin greiningu á því hvernig auka má aðgengi að stafrænu sjónvarpsefni norrænna almannaþjónustustöðva á öllum Norðurlöndum. Skýrslan verður afhent Norrænu ráðherranefndinni í byrjun árs 2019. Ráðherranefndin um menningarmál mun styðjast við niðurstöður hennar við afgreiðslu málsins.

Að verja fjármagni í ítarlega úttekt á norrænu starfi um siglingahættur og umhverfisöryggi í siglingum á norðurslóðum.

Norræna ráðherranefndin hefur ráðstafað allt að 250 þús. DKK til rannsóknar og skýrslu sem afhent verður á seinni helmingi ársins 2019. Verkefnisfénu verður úthlutað út frá pólitískum áherslum í samstarfsáætlun um málefni norðurslóða. Skýrslan sem umræðugrundvöllur á þingi Norðurlandaráðs í október 2019.

Að Norðurlandaráð fari fram á að fá hið fyrsta til afgreiðslu ráðherranefndartillögu um langtímafjármögnun fimm samstarfsstofnana á sviði menntamála. Áður en afgreiðslu lýkur vill ráðið þó standa fast við að fjárveiting Norrænu Samastofnunarinnar (NSI) haldist óbreytt miðað við 2017.

Ráðherranefndin um menntamál og rannsóknir (MR-U) samþykkti í janúar 2018 ráðherranefndartillögu um „afnám beinnar fjármögnunar norrænu samstarfsstofnananna í áföngum“. Tillagan nær ekki til Norrænu Samastofnunarinnar (NSI). Norræn fjármögnun á árinu 2018 hélst óbreytt miðað við 2017. Þegar ljóst var að ekki var lengur einróma stuðningur við tillögu ráðherranefndarinnar var ákveðið að leggja hana ekki fyrir Norðurlandaráð á árinu 2018.

Í framhaldinu fjallaði embættismannanefndin um menntamál og rannsóknir (EK-U) á þriðja og fjórða fundi nefndarinnar 2018 um forsendur fjármögnunar umræddra samstarfsstofnana. Embættismannanefndin (EK-U) ákvað á þriðja fundi sínum 2018 að framlengja rammasamninga við gistiháskólana/ samstarfsstofnanirnar til ársloka 2019. Embættismannanefndin (EK-U) samþykkti á fjórða fundi sínum 2018 að lagður skyldi grunnur að samkomulagi um framtíðarfjármögnun norrænu samstarfsstofnananna. Samningamaður á vegum ráðherranefndarinnar skyldi leggja grunn að samkomulagi um möguleika á fjármögnun umræddra stofnana. Grunnurinn að samkomulagi yrði afhentur ráðherranefndinni eigi síðar en 1. apríl 2019.


Helstu lykiltölur

Útvaldar lykiltölur Norrænu ráðherranefndarinnar frá undanförnum fjórum árum:

Reikningsskilareglur

Almennt

Norræna ráðherranefndin byggir ársreikninginn á þeirri aðlöguðu reikningsskilaaðferð að öll útgjöld og tekjur eru færð á því fjárhagsári sem þau tilheyra. Er þetta óbreytt frá fyrri árum.

Ársreikningurinn er unninn í samræmi við ákvæði um reikningsskil í fjárhagsreglugerð Norrænu ráðherranefndarinnar. Reikningsskilaaðferðir, þar á meðal matsaðferðir, eru óbreyttar frá fyrri árum.

Framsetning ársreiknings

Framsetning ársreikningsins tekur mið af tilteknum starfssviðum og endurspeglar áherslur í fjárveitingum. Þyki ástæða til er greint nánar frá rekstri tiltekinna sviða í neðanmálsgrein. Fjárlagaliðir skiptast í fjárveitingar til verkefna, áætlana, stofnana og félagasamtaka.

Rekstrarreikningur

Afmörkun

Allar tekjur og gjöld á tilteknu tímabili eru tekin með í rekstrarreikningi án tillits til greiðsludagsetningar.

Millifærslur í erlendum gjaldmiðli eru umreiknaðar í danskar krónur á gengi millifærsludagsins. Eignir og skuldir í erlendum gjaldmiðli eru umreiknaðar í danskar krónur á gengi dagsetningar efnahagsreikningsins. Gengissveiflur frá millifærsludegi til dagsetningar efnahagsreiknings eru teknar með í rekstrarreikningi.

Greiðslur frá norrænu löndunum

Framlög landanna til heildarfjárhagsáætlunarinnar eru ákveðin út frá hlutdeild þeirra í samanlögðum vergum þjóðartekjum landanna. Framlög landanna samsvara heildarfjárhagsrammanum að frádregnum gjöldum af launum, nettóvaxtatekjum og öðrum tekjum.

Endurgreitt fé (úrelt)

Fé sem hefur ekki verið notað áður en þrjú ár eru liðin frá fjárveitingu (úrelt fé) er endurgreitt löndunum í samræmi við fjárhagsreglugerð Norrænu ráðherranefndarinnar. Greiðslan er innt af hendi um leið og endurgreiðsla á afkomu ársins ef samstarfsráðherrarnir taka ákvörðun þar að lútandi um leið og þeir samþykkja ársskýrsluna.

Afgangsfé

Afgangsfé er það sem eftir er af fjárveitingu til tiltekinnar starfsemi ef kostnaður varð minni en ætlað var eða ef hún kom ekki til framkvæmdar. Allt afgangsfé sem er ekki úrelt samkvæmt þriggja ára reglunni er notað á starfsárinu.

Gjöld af launum

Starfsfólk Norrænu ráðherranefndarinnar greiðir gjöld af launum sínum samkvæmt innra gjaldakerfi. Gjöldin renna til fjármögnunar á útgjaldaramma sem hefur verið ákveðinn fyrir starfsemi Norrænu ráðherranefndarinnar.

Aðrar tekjur

Aðrar tekjur eru fjárlagaliðir sem varða meginstarfsemi Norrænu ráðherranefndarinnar óbeint, til að mynda gengisleiðréttingar.

Óráðstafað fé/yfirfært fé

Ónotað fé í fjárhagsáætlun ársins (óráðstafað fé) er yfirfært til starfsemi næsta árs sem yfirfært fé. Samkvæmt fjárhagsreglugerðinni er ekki heimilt að yfirfæra meira en 15% af fjárhagsáætlun ársins milli ára.

Rekstrarútkoma ársins

Afkoma ársins er þegar raunveruleg upphæð fjárlagaliða er dregið frá upphæð fjárveitingar en það geta verið gjöld af launum, vaxtartekjur, aðrar tekjur og úrelt fé.

Efnahagsreikningurinn

Handbært fé

Handbært fé er innistæða í banka. Handbært fé í erlendum gjaldmiðli er umreiknað í danskar krónur á gengi dagsetningar efnahagsreikningsins.

Kröfur

Viðskiptakröfur eru að öllu jöfnu færðar á nafnverði. Ef þörf krefur eru þær afskrifaðar þegar lagt hefur verið einstaklingsbundið mat á tapsáhættuna.

Viðskiptareikningar við ESB / verkefnaskuldir ytri ESB-verkefna

Viðskiptareikningar við ESB varða gerðan samning um rekstur verkefnanna Civil Society Stability for Belarus (CSSB) og Open Europe Scholarship Scheme (OESS). Skuldbindingar og viðskiptakröfur vegna umræddra samninga eru teknar með í efnahagsreikninginn. Viðskiptakröfurnar eru afskrifaðar þegar Norrænu ráðherranefndinni berast greiðslur frá ESB en skuldbindingarnar eru afskrifaðar þegar féð hefur verið innt af hendi til verkefnanna.

Bráðabirgðaliðir

Bráðabirgðaliðir undir tekjum eru greiddur kostnaður vegna næsta starfsárs. Iðulega er um að ræða fyrirframgreidda leigu, afnotagjöld og annað. Þar er einnig að finna kröfur til landanna vegna tryggingarheimilda sem færðar eru sem skammtímaskuldir.

Birgjaskuldir og aðrar skuldir

Skuldir til birgja eru færðar á nafnverði. Skuldir í erlendum gjaldmiðli eru umreiknaðar á gengi dagsetningar efnahagsreikningsins.

Fé sem er lagt til hliðar

Fé er lagt til hliðar þegar Norræna ráðherranefndin hefur tekið á sig skuldbindingu sem ætla má að krefjist fjármagns. Sú upphæð sem lögð er fyrir samsvarar þeirri upphæð sem gert er ráð fyrir að skuldbindingin krefjist.

Fjárfestingar

Allar fjárfestingar í fastafjármunum eru gjaldfærðar að fullu á öflunarárinu.

Yfirfært fjármagn

Þegar um er að ræða lágar upphæðir (óráðstafað fé) á fjárlagaliðum er heimilt að yfirfæra upphæð sem nemur allt að 15% af fjárveitingu ársins til næsta fjárhagsárs. Ef umræddur fjárlagaliður er lægri en 1 m. DKK má yfirfæra allt að 150 þús. DKK án þess að fjárveitingin skerðist. Ef fé undir fárlagalið er yfirfært milli fjárhagsára er það gert í samræmi við grunnregluna um að elsta féð er nýtt fyrst (FIFO=fyrst inn fyrst út).

Óráðstafað fé sem er ekki hægt að yfirfæra milli ára vegna fyrrnefnds ákvæðis er endurgreitt löndunum þar til Norræna ráðherranefndin hefur endurgreitt samtals 35 m. DKK. Núverandi skiptiregla tók gildi 2008.

Tryggingarheimild

Í undantekningartilvikum er hægt að veita norrænum stofnunum heimild til að binda fé í fjárhagsáætlun komandi árs og tryggir ráðherranefndin þá fjármagnið upp að ákveðnu marki. Sá hluti tryggingarheimildarinnar sem stofnunin skuldbindur sig til er færður sem skuld í efnahagsreikningi ráðherranefndarinnar en jafnhá upphæð er færð sem viðskiptakrafa til landanna sem bráðabirgðaliður. Við óbreyttan rekstur mun hvorki reyna á tryggingarheimild né viðskiptakröfu til landanna.

Greining á fjárstreymi

Við greiningu á fjárstreymi er svonefndri óbeinni aðferð beitt, lausafjárstaða samsvarar innistæðu í banka.


Rekstrarreikningur


[image: Image]
Aths.: Hrein útgjöld (að frátöldum vöxtum) á árinu 2018 námu samtals 939 m. DKK (2017: 939 m. DKK.




Efnahagsreikningur þann 31. desember


[image: Image]
Aths.: Þann 31.12.2108 nam handbært fé alls 155 m. DKK (2017: 204 m. DKK). Samstarfsráðherrarnir ákváðu árið 2007 að minnka handbært fé um 70 m. DKK með því að lækka framlög landanna á árinu 2008. Samstarfsráðherrarnir ákváðu að halda handbæru fjármagni í lágmarki með því að löndin inntu greiðslur af hendi átta sinnum á ári, það er í byrjun og lok hvers ársfjórðungs.




[image: Image]
Aths.: Handbært fé Norrænu ráðherranefndarinnar þann 31.12.2018 nam alls –108 m. DKK. Neikvæð eiginfjárstaða er til komin vegna fyrrnefndra skerðinga á framlögum og fyrri afskrifta á kröfum til landanna. Við það bætist útkoma ársins. Samkvæmt fjárhagsreglugerðinni á neikvæð eiginfjárstaða að jafnast út með greiðslum frá löndunum þegar lausafjárstaðan krefst þess.

Óráðstafað fé við árslok 2018 nam alls 15 m. DKK og er sú upphæð hærri en á fyrra ári (2017: 12,3 m. DKK).



OPS/images/f0019-01.jpg
(bis. DKK)

EIGNIR

VELTUFJARMUNIR

Handbzrt fé
Innistaeda i banka

Kréfur

Kréfur starfsfélks

Fyrirframgreidd laun

Adrar krofur

Vidskiptareikningur vi& EHU Trust Fund
Viskiptareikningur vid ESB
Brédabirgdalidir

ALLS VELTUFIARMUNIR

ALLSEIGNIR

Aths.

17

20,22

2018

154898
154.898

33
3.828
9.860

°

°
5.802
19.523
173.281

174.421

203.753
203.753

202
3.615
5.820

°

o
10.019
19.657
223.409

223.409






OPS/images/f0020-01.jpg
2018 2017

Skuldir

Eigid fé 21

Rekstrarutkoma arsins 10.824 10.032

Endurgreidsla & auknum ramma 845 422

Laekkud framlog 70.000 70.000

Eldri afskrifadar krofur til landanna -50.000 -50.000

Alls eigid fé -108.331 -109.546

Yfirfart fiarmagn

Oradstafad fé 15 15.047 12341

Onotad fé (skrifstofa og utgafa) 14 12227 20.506

Alls yfirfeert fijarmagn 27.274 32.937

Skammtimaskuld

Birgjar 8.686 20.150 21.906
Ogreiddur kostnadur 22 557 1.531 792
Tryggingarheimild 23 3.600 5.523 41.187
Skuldbindingar vegna starfsfélks 4.094 5.020 3.690
Fé sem er lagt til hlidar 24 2.900 10.697 2.200
Skuldir verkefna — ESB-verkefni 25 3164 2.373 289
Skuldir verkefna — verkefni radherranefndarinnar 19,26 232.476 254724 278.350
Alls skammtimaskuldir 255.478 300.018 348.415
Al skuldir 174421 223.409

Nanari upplysingar 27





OPS/images/f0011-01.jpg
Utgjaldarammi
Fjsrhagsaztiun arsins (pos. DKK)

Tekjur (pUs. DKK)

- Danmérk

- Finnland

— island

- Noregur

~ Svibjéd

~ Gjold af launum, vextir og adrer tekjur
Alls

Rekstrartkoma arsins
Tekjur a8 fradregnum Utgjeldaramma

Framlég landanna - hlutdeild landanna
— Danmaérk
- Finnland
- sland
~ Noregur
— Svibjéd
Afgangur 31.12
Orébstafad fé
Handbaert fé
Eigid fé
A‘nnad
Orabstafad f¢, % af fjarhagsaztlun arsins
Rekstur skrifstofu, % af fjarhagsaaetiun arsins.
Fjsldi stofnana
Fjoldi starfsfélks & norraenum kjorum
- parafkonur

~ parafkarlar

2018

950.862

197.783
150.915
9374
283.083
296.206
25169
962.530

11.669

21,1%
16,2%

1,0%
30,2%
31,6%

15.048
154.808

-108.331

1,6%
2.3%

2017

935.001

186.161
145611
8.204
292.144
289380
23.955
945.545

10.454

20,2%
15,8%

0,9%
31,7%
31,4%

1234
203753
-109.546

13%
9,0%
2
99
6o
39

2016 2015
927.547 932782
177401 183.636
143.509 142328

7317 6.427
295.431 289.227
290.857 296.573

23.099 32.958
937.744 952239
10199 19357
19,4% 20,0%
15,7% 15,5%
0,8% 0,7%
323% 32.5%
31,8% 32,3%
11182 17.623
186.871 182,655

-109.801 -100.643

1,2% 1,9%

8,4% 83%

12 13
) o7
56 57

37 40





OPS/images/cover.jpg
O Norreena

ré8herranefndin

Norraenu ré

Arsskyrsla
2018





OPS/images/f0017-01.jpg

(bUs. DKK)
Londin
Framlog norranu landanna 1 937.362 937.362 921501
Adrar tekjur
Afgangsfé (Urelt) 2 5.428 o 5.536
Gjold af launum 14.368 13.500 13.455
Vaxtatekjur 3 320 ] o
Adrar tekjur 3 4.618 o 4.923
i 5%-reglunni 4,22 845 o 422
Alls tekjur 962.941 950.862 945.927
og annar k e ) 382
Netts fiarmognun starfsemi & arinu 962.530 950.862 945.545
Utgjold
Verkefni H 156.471 141.900 160.412
Azetlanir 3 423521 404.731 406.667
Stofnanir 7 282759 282759 273835
Félagasamtok 8 24.983 25.024 24.979
Afgangsfé (ekki urelt) 9 -35.807 o -27.018
i a innar i Ru iog 10 15.795 16.015 15.814
Eystrasaltsrikjunum
i a K & 11,12 88.813 80.433 84.367
Utgéfudeild radherranefndarinnar 13 -11 -96 -76
Alls itgjold 956.524 950.766 938.980
Breyting yfirfaert fisrmagn
Skrifstofa, Utgafa, samskiptasvid 14 -8.370 o -5.047
Oradstafad fé 15 2.707 ° 2259
o
Alls breyting yfirfeert fjarmagn -5.663 o 3,288
o 10.454

Afkoma drsins 26 11.669





